ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
డీఓఎన్ఈఆర్ మంత్రిత్వ శాఖ సహకారంతో వన్ డిస్ట్రిక్ట్ వన్ ప్రోడక్ట్ ఇనిషియేటివ్ కింద గౌహతిలో మెగా కొనుగోలుదారు- విక్రేతల సమావేశం.
సుస్థిర వాణిజ్యాన్ని ప్రోత్సహిస్తూ మార్కెట్ అనుసంధానాలను సృష్టించాలనే దృక్పథంతో, వాణిజ్య పరిశ్రమల మంత్రిత్వ శాఖ మద్దతుతో పరిశ్రమ అంతర్గత వాణిజ్యం, ప్రోత్సాహక ప్రమోషన్ విభాగం  వన్ డిస్ట్రిక్ట్ వన్ ప్రొడక్ట్ ఇనిషియేటివ్ కింద మెగా కొనుగోలుదారు-విక్రేతల సమావేశం నిర్వహించింది. ఈశాన్య ప్రాంతం అభివృద్ధి  శాఖ, దాని పబ్లిక్ సెక్టార్ యూనిట్లు , ఈశాన్య హస్తకళలు చేనేత అభివృద్ధి సంస్థ  నార్త్ ఈస్ట్ రీజినల్ అగ్రికల్చర్ మార్కెటింగ్ కార్పొరేషన్ లిమిటెడ్  ఇందులో పాలుపంచుకున్నాయి. ఈ సమావేశం ఈశాన్య ప్రాంతంలోని ఎనిమిది రాష్ట్రాల నుండి వ్యవసాయ ఉత్పత్తులపై దృష్టి సారించింది బహుళ జాతీయ, అంతర్జాతీయ బ్రాండ్ల ప్రతినిధులు కూడా వచ్చారు.
గౌహతిలో జరిగిన సమావేశంలో అస్సాం, అరుణాచల్ ప్రదేశ్, మణిపూర్, మేఘాలయ, మిజోరాం, నాగాలాండ్, త్రిపుర సిక్కింలలోని వివిధ జిల్లాల నుండి 70 మంది విక్రేతలు, వ్యాపారులు, రైతులు, అగ్రిగేటర్లు తమ ఉత్పత్తులను కొనుగోలుదారులకు ప్రదర్శించారు. ఉత్పత్తులలో 7% కంటే ఎక్కువ కర్కుమిన్ కంటెంట్ ఉన్న మేఘాలయ ప్రపంచ -ప్రసిద్ధ లకడాంగ్ పసుపు, సిక్కిం నుండి జీఐ ట్యాగ్ చేయబడిన పెద్ద ఏలకులు త్రిపుర నుండి క్వీన్ పైనాపిల్, ఆర్థడాక్స్ అస్సాం టీ, మణిపూర్ బ్లాక్ చఖావో రైస్ వంటివి ఎన్నో ఉన్నాయి. రిలయన్స్, ఐటీసీ వంటి పెద్ద బ్రాండ్లతో పాటు భారతదేశంలో రాబోయే స్టార్టప్లకు ప్రాతినిధ్యం వహిస్తున్న 30 మంది పెద్ద కొనుగోలుదారులకు ఈ ఉత్పత్తులను చూపించారు.
వివిధ రాష్ట్ర ప్రభుత్వాలకు చెందిన వ్యవసాయ ఉద్యానవన శాఖల అధికారులు సబ్జెక్ట్ నిపుణుల సమక్షంలో ఈశాన్య ప్రాంత అభివృద్ధి మంత్రిత్వ శాఖ కార్యదర్శి లోక్ రంజన్ ఈ కార్యక్రమంలో ముఖ్య ఉపన్యాసం చేశారు. బి. రామాంజనేయులు, డైరెక్టర్ డీపీఐఐటీ, ఈశాన్య ఏఎంఏసీ మేనేజింగ్ డైరెక్టర్ మనోజ్ కుమార్ దాస్, ఎన్ఈహెచ్హెచ్డీసీ మేనేజింగ్ డైరెక్టర్ బ్రిగేడియర్ ఆర్ కె సింగ్ కూడా పాల్గొన్నారు. ఈశాన్య ప్రాంత రైతులు/ ఉత్పత్తిదారులకు మద్దతుగా ఏర్పాటు చేయబడిన ఈశాన్య ఏఎంఏసీ రైతులకు పెద్ద మార్కెట్కు మధ్య ఉన్న అంతరాన్ని తగ్గించడానికి పని చేస్తోంది. అందువల్ల, ఓడీఓపీ ఇనిషియేటివ్ సహకారంతో ప్రస్తుత కొనుగోలుదారు-విక్రేతల సమావేశంలో దాని పాత్ర కీలకమైనది. ఉమ్మడి ప్రయత్నాల ద్వారా, రైతుల సంపాదన సామర్థ్యాన్ని మెరుగుపరచడానికి ఈ ప్రాంతం నుండి అత్యుత్తమ ఉత్పత్తులు పెద్ద బ్రాండ్లతో సరిపోలుతున్నాయి. మొత్తం 8 ఈశాన్య రాష్ట్రాల నుండి కొనుగోలుదారులు, విక్రేతలు రాష్ట్ర ప్రభుత్వ ప్రతినిధుల మధ్య కేంద్రీకృత వాణిజ్య చర్చలు కూడా సులభతరం అయ్యాయి. అదనంగా, లెటర్ ఆఫ్ ఇంటెంట్  విలువ రూ. ఈ కార్యక్రమంలో 6 కోట్లుగా నమోదయింది. పైన పేర్కొన్నది ఆత్మనిర్భర్ భారత్  దార్శనికత ప్రత్యక్ష ఫలితం. డీపీఐఐటీ, వన్ డిస్ట్రిక్ట్ వన్ ప్రొడక్ట్ చొరవ కింద, రైతుల ఆదాయాన్ని పెంచడంపై బలమైన దృష్టితో అటువంటి అనుసంధానాల సృష్టి జీవనోపాధిని నిర్ధారించడానికి కృషి చేస్తోంది. వ్యవసాయం, వస్త్రాలు, హస్తకళలు తయారీ వంటి రంగాల్లో 700కి పైగా ఉత్పత్తులను ప్రదర్శించడం ద్వారా ఓడీఓపీ ఇనిషియేటివ్ దేశంలోని ప్రతి జిల్లా నుండి ఒక ఉత్పత్తిని ఎంచుకుంది. అంతేగాక వీటికి బ్రాండింగ్ చేసి, ప్రచారం చేయడానికి ప్రయత్నిస్తుంది. వాణిజ్య ప్రోత్సాహం సులభతరం చేయడం, పెద్ద లక్ష్యం కోసం సమన్వయం చేయడం, సహకార నెట్వర్క్లను సృష్టించడం కొనుగోలుదారులు అమ్మకందారుల మధ్య సంబంధించడంలో ఇది కీలక పాత్ర పోషిస్తుంది.
ప్రధాన మంత్రి కార్యాలయం
డాక్టర్ మన్ మోహన్ సింఘ్ గారు త్వరగా కోలుకోవాలని ప్రార్థన చేసిన ప్రధాన మంత్రి
డాక్టర్ మన్ మోహన్ సింహ్ గారు త్వరగా కోలుకోవాలని, ఆయన చక్కని ఆరోగ్యం తో ఉండాలని ప్రధాన మంత్రి శ్రీ నరేంద్ర మోదీ ఆ ఈశ్వరుడి ని ప్రార్థించారు.
ప్రధాన మంత్రి ఒక ట్వీట్ లో –
‘‘డాక్టర్ మన్ మోహన్ సింహ్ గారు త్వరగా కోలుకోవాలి, ఆయన మంచి ఆరోగ్యం తో ఉండాలి అని నేను ప్రార్థిస్తున్నాను.’’ అని పేర్కొన్నారు.
ప్రధాన మంత్రి కార్యాలయం
గడచిన తొమ్మిదేళ్లలో 'ఈజ్ ఆఫ్ డూయింగ్ బిజినెస్'ను మెరుగుపరిచిన ఫ్యూచరిస్టిక్ సంస్కరణలు: ప్రధాన మంత్రి
ప్రధాన మంత్రి శ్రీ నరేంద్ర మోదీ వివిధ సంస్కరణలకు సంబంధించిన ఆర్టికల్స్, గ్రాఫిక్స్, వీడియోలు , సమాచారాన్ని పంచుకున్నారు, ఇవి 'ఈజ్ ఆఫ్ డూయింగ్ బిజినెస్'ను మెరుగుపరచడమే కాకుండా యువతలో వ్యాపార స్ఫూర్తిని ప్రోత్సహించాయి.
“గత తొమ్మిదేళ్లలో చేపట్టిన సంస్కరణలు ఈజ్ ఆఫ్ డూయింగ్ బిజినెస్ ను మెరుగుపర్చడమే కాకుండా యువతలో వ్యాపార స్ఫూర్తిని పెంపొందించాయి. వృద్ధి, ఆవిష్కరణలకు ఊతమిచ్చేందుకు ఈ దిశగా కృషి చేస్తూనే ఉంటాం” అని ప్రధాన మంత్రి ట్వీట్ చేశారు.
#9YearsOfEaseOfBusiness"
వాణిజ్యం, పరిశ్రమల మంత్రిత్వ శాఖ
వ్యవసాయ ఎగుమతులను పెంచడానికి నిధుల సాయం
వ్యవసాయ ఎగుమతుల పై ప్రభావం చూపుతున్న వివిధ మౌలిక సదుపాయాల సంబంధిత లోటుపాట్లను అనేక రాష్ట్రాలు గుర్తించాయని, ఈ లోటుపాట్లను అధిగమించడానికి రాష్ట్రాలు వాణిజ్య వివాదానికి చెందిన ట్రేడ్ ఇన్ ఫ్రాస్ట్రక్చర్ ఫర్ ఎక్స్ పోర్ట్ స్కీమ్ లో భాగంగా సహాయాన్ని పొందవచ్చని కేంద్ర వాణిజ్యం, పరిశ్రమల శాఖ మంత్రి శ్రీ పీయూష్ గోయల్ ఈ రోజు రాజ్య సభ లో ఇచ్చిన ఒక లిఖితపూర్వక సమాధానం లో తెలిపారు.
భారతదేశ వ్యవసాయ రంగం లో ఎగుమతులకున్న అవకాశాలను ఉపయోగించుకోవడానికి, అలాగే రైతుల ఆదాయాన్ని పెంచడానికి ప్రభుత్వం ఒక సమగ్ర వ్యవసాయ ఎగుమతి విధానాన్ని  ప్రవేశపెట్టిందని మంత్రి గుర్తుచేశారు. ఎఇపి ని అమలు చేయడానికి రాష్ట్రం వారీగా/ జిల్లా వారీగా అనేక చర్యలను వాణిజ్య విభాగం తీసుకుందని ఆయన వివరించారు. దీనిలో భాగంగా అనేక రాష్ట్రాల్లో నిర్ధిష్ట కార్యాచరణ ప్రణాళికలను, రాష్ట్ర స్థాయి పర్యవేక్షక సంఘాలను , నోడల్ ఏజెన్సీలను, క్లస్టర్ లెవల్ కమిటీలను ఏర్పాటుచేయడం జరిగిందని ఆయన చెప్పారు. ఎగుమతులను ప్రోత్సహించడం కోసం దేశంవారీ, ఉత్పత్తివారీ కార్యాచరణ ప్రణాళికలను కూడా రూపొందించడం జరిగిందని తెలిపారు. ఎగుమతిదారు సంస్థల తో చర్చల కోసం రైతుల పక్షాన పని చేసే ఒక వేదిక గా ఫార్మర్ కనెక్ట్ పోర్టల్ ను ఎపిఇడిఎ ఏర్పాటు చేసిందని, అలాగే ఎగుమతి విపణులతో సంబంధాలను ఏర్పర్చుకోవడానికిగాను క్లస్టర్ లలో కొనుగోలుదారు – అమ్మకందారు భేటీల ను  నిర్వహించడమైందని మంత్రి పేర్కొన్నారు.
వ్యవసాయ రంగం లో సంస్కరణల అమలుకు మూడు ఆర్డినెన్సులను కేంద్ర ప్రభుత్వం ప్రకటించిందని మంత్రి శ్రీ పీయూష్ గోయల్ వివరించారు. వాటిలో ఫార్మర్స్ ప్రొడ్యూస్ ట్రేడ్ అండ్ కామర్స్  ఆర్డినెన్సు, 2020 అనేది రైతుల ఉత్పత్తులను విక్రయించడానికి, కొనుగోలు చేయడానికి సంబంధించి వ్యాపారులకు, రైతులకు వారికి నచ్చిన ప్రాంతాన్ని ఎంచుకొనే అవకాశాన్ని కల్పిస్తోందని మంత్రి చెప్పారు. ఈ ఏర్పాటు మంచి ధరలను రాబట్టుకోనిస్తుంది. అంతేకాదు, వేరు వేరు రాష్ట్రాల వ్యావసాయక ఉత్పత్తి సంబంధ మార్కెట్ చట్టాలలో నోటిఫై చేసిన డీమ్డ్ మార్కెట్లు లేదా మార్కెట్ ఆవరణల వెలుపల సైతం పంటలను ఏ అడ్డంకీ లేకుండా అంతర్ రాష్ట్ర స్థాయి వ్యాపారాన్నీ, రాష్ట్రాలకు, రాష్ట్రాలకు మధ్య స్థాయిలో వ్యాపారాన్ని ప్రోత్సహించడానికి వీలు కల్పిస్తుంది. దీనితో పాటు, ఎలక్ట్రానిక్ పద్ధతి లో వ్యాపారానికి కూడా అనుకూలమైన ఒక ఫ్రేమ్ వర్క్ ను ఈ ఆర్డినెన్సు సమకూరుస్తుందని మంత్రి అన్నారు.
ఇక, ఫార్మర్స్  అగ్రిమెంట్ ఆన్ ప్రైజ్ అస్యూరెన్స్ అండ్ ఫార్మ్ సర్వీసెస్ ఆర్డినెన్సు, 2020 వ్యవసాయ సంబంధ వ్యాపార సంస్థలతో, టోకు వ్యాపారులతో, ఎగుమతిదారులతో, పెద్ద రిటైలర్లతో సమాలోచనలు జరుపుకొనే అధికారాలను రైతులకు అందించడానికి, వారి ప్రయోజనాలను కాపాడటానికి ఉద్దేశించిన ఒప్పందాలకు ఒక జాతీయ స్థాయి స్వరూపాన్ని నిర్దేశిస్తుంది. పరస్పరం అంగీకారం కుదిరే గిట్టుబాటు ధర కు భవిష్యత్తు కాలం లో చేతికి వచ్చే పంట ను న్యాయమైన పద్ధతిలో, పారదర్శకమైన పద్ధతిలో విక్రయించడానికి కూడా ఒక ఫ్రేమ్ వర్క్ ను ఈ ఆర్డినెన్సు అందిస్తుందని మంత్రి తెలిపారు.
పోతే, మూడోదైన నిత్యావసర సరుకుల  ఆర్డినెన్సు వ్యవసాయ రంగం లో పోటీతత్వాన్ని ప్రోత్సహిస్తూ, నియంత్రణ వ్యవస్థ ను సరళతరం చేయడం, వినియోదారుల ప్రయోజనాలను పరిరక్షించడం ద్వారా రైతుల ఆదాయాన్ని పెంచడమే ధ్యేయం గా రూపొందింది అని మంత్రి అన్నారు. అసాధారణ పరిస్థితుల్లో  కొన్ని రకాల ఆహార పదార్థాల సరఫరా ను కేంద్ర ప్రభుత్వం నియంత్రించడానికి ఈ ఆర్డినెన్సు అనుమతిని ఇస్తుందని మంత్రి తన సమాధానం లో పేర్కొన్నారు.
సమాచార, ప్రసార మంత్రిత్వ శాఖ
నివేదికల్ని సమర్పించిన ఫిల్మ్ మీడియా యూనిట్ల క్రమబద్దీకరణ, స్వయంప్రతిపత్తి సంస్థల సమీక్షకోసం వేసిన నిపుణుల కమిటీలు
కేంద్ర సమాచార మరియు ప్రసారాల మంత్రిత్వశాఖ పరిధిలోని ఫిల్మ్ మీడియా యూనిట్లు సమర్థవంతంగా పని చేయాలంటే ఏం చేయాలి? వేటినైనా మూసివేయవచ్చా? విలీనం చేయవచ్చా? తదితర అంశాలను తెలుసుకోవడానికి వేసిన నిపుణుల కమిటీ తన నివేదికను సమర్పించింది. అలాగే కేంద్ర సమాచార మరియు ప్రసారాల మంత్రిత్వశాఖ పరిధిలోని స్వతంత్ర ప్రతిపత్తి సంస్థలను సమీక్షించడానికి వేసిన నిపుణుల కమిటీ కూడా తన నివేదికను సమర్పించింది. ఈ నిపుణుల కమిటీలు తమ నివేదికల్ని కేంద్ర సమాచార మరియు ప్రసారాల మంత్రిత్వశాఖ మంత్రి శ్రీ ప్రకాష్ జవదేకర్కు సమర్పించాయి. ఈ రెండు కమీటీల ఛైర్మన్ శ్రీ బిమల్ జుల్కా ఈ కార్యక్రమంలో పాల్గొన్నారు. కమిటీల్లోని సభ్యులు వీడియో కాన్ఫరెన్స్ ద్వారా పాల్గొన్నారు.
ఈ నిపుణుల కమిటీలు ఎనిమిది సార్లు సమావేశమై నివేదికల్ని రూపొందించాయి. నేషనల్ ఫిల్మ్ డెవలప్ మెంట్ కార్పొరేషన్, ఫిల్మ్స్ డివిజన్, చిల్డ్రన్స్ ఫిల్మ్స్ సొసైటీ, సత్యజిత్ రే ఫిల్మ్ అండ్ టెలివిజన్ ఇనిస్టిట్యూట్, డైరెక్టరేట్ ఆఫ్ ఫిల్మ్ ఫెస్టివల్స్, నేషనల్ ఫిల్మ్ ఆర్కయివ్స్ ఆఫ్ ఇండియా మొదలైన సంస్థల అభివృద్ధికోసం ప్రత్యేకంగా రోడ్డు మ్యాపులు తయారు చేశారు. ఒకే గొడుగు కింద పని చేసే నాలుగు విస్తృతమైన వర్టికల్స్ కిందకు వీటిని తీసుకురావాలని కమిటీలు నిశ్చయించాయి. ప్రొడక్షన్, ఫెస్టివల్, వారసత్వం, జ్ఞానం అనేవి ఈ నాలుగు విభాగాలు. ఈ నాలుగింటికి ఆయా రంగాలకు సంబంధించిన నిపుణులు నేతృత్వంవహిస్తారు. స్వతంత్రంగా చిత్రాలను తీసేవారిని ప్రోత్సహించడానికిగాను ఫిల్మ్ ప్రమోషన్ ఫండ్ ను నెలకొల్పాలని తద్వారా వారు వాణిజ్య చిత్రాలను తీసేలా సహకరించాలని ఈ నివేదిలో సూచించారు.
కమిటీలు ఇచ్చిన నివేదికలను కేంద్ర మంత్రి ప్రశంసించారు. ఈ నివేదికల్లో వున్న సిఫార్సులు నిరుపయోగం కావని వాటిని తాను అధ్యయనం చేసి అనంతరం మంత్రిత్వశాఖ అధికారులతో మాట్లాడతానని మంత్రి అన్నారు. కమిటీ చేసిన సిఫార్సులను క్షుణ్ణంగా పరిశీలించి తప్పకుండా అమలు చేయడం జరుగుతుందని అన్నారు.
నేపథ్యం
కేంద్ర సమాచార మరియ ప్రసారాల మంత్రిత్వశాఖ కింద వున్న ఫిల్మ్ మీడియా యూనిట్లు, సతంత్ర ప్రతిపత్తి సంస్థలు తమ లక్ష్యాలను అందుకుంటున్నాయా? వాటిని ఏర్పాటు చేసినప్పటి ఉద్దేశ్యాలు నెరవేరుతున్నాయా? ఏవైనా లోపాలున్నాయా? ప్రజలకు ఉపయోగకరంగా వున్నాయా? వాటి అవసరం ఇంకా వుందా? వేటినైనా మూసివేయవచ్చా? అభివృద్ధి చేయడానికి ఆస్కారం వుందా? అవి స్వంతంగా ఆదాయం సంపాదించి వాటి కాళ్ల మీద అవి నిలబడగలవా? ఇలా అనేక అంశాల ఆధారంగా అధ్యయనం చేసి నివేదికలు ఇవ్వాలని రెండు కమిటీలను నియమించారు. ఒకటి స్వయంప్రతిపత్తి సంస్థలకోసం మరొకటి ఫిల్మ్ మీడియా యూనిట్లకోసం వేశారు. వీటి రెండింటికీ ఛైర్మన్గా శ్రీ బిమల్ జుల్కా వ్యవహరించారు.
(Visitor Counter : 128
రసాయనాలు, ఎరువుల మంత్రిత్వ శాఖ
ఆగస్టులో రికార్డు స్థాయిలో రూ.8.3 కోట్ల విలువైన ఫినాల్ ఉత్పత్తి చేసిన బెంగాల్ కెమికల్స్&ఫార్మాస్యూటికల్స్ లిమిటెడ్
సంస్థను స్థాపించిన 120 ఏళ్లలో ఇదే అత్యధిక ఉత్పత్తి
గత నాలుగేళ్లలో సంస్థ లాభదాయకత 4 నుంచి 30 శాతానికి పెరుగుదల
బెంగాల్ కెమికల్స్&ఫార్మాస్యూటికల్స్ లిమిటెడ్  అత్యధిక ఫినాల్ ఉత్పత్తితో రికార్డు సృష్టించింది. ఆగస్టులో రూ.8.3 కోట్ల విలువైన ఫినాల్ ఉత్పత్తి చేసింది. 120 ఏళ్ల సంస్థ చరిత్రలో ఇదే అత్యధిక ఉత్పత్తి.
కేంద్ర రసాయనాలు&ఎరువుల మంత్రిత్వ శాఖ ఆధ్వర్యంలో బీసీపీఎల్ పని చేస్తుంది. సంస్థ సాధించిన ఘనతపై స్పందించిన కేంద్ర రసాయనాలు&ఎరువుల శాఖ మంత్రి శ్రీ డి.వి.సదానంద గౌడ, సంస్థ సిబ్బందిని అభినందించారు.
ప్రస్తుత రికార్డును అధిగమించి, ఈనెలలోనే రూ.10 కోట్ల విలువైన ఉత్పత్తి సాధించేలా కృషి చేస్తున్నట్లు సంస్థ ఎండీ పి.ఎం.చంద్రయ్య చెప్పారు.
బెంగాల్ కెమికల్స్లో ముఖ్యమైన ఉత్పత్తయిన దీపం గుర్తు ఫినాల్ను పనిహతి కర్మాగారంలో ఉత్పత్తి చేస్తున్నారు. కొవిడ్ సమయంలోనూ ఈ కర్మాగారం అద్భుత పనితీరును కనబరిచి మంచి లాభాలు ఆర్జించింది. కొవిడ్ కారణంగా ఏర్పడిన డిమాండ్ను అందుకోవడానికి, ఈ కర్మాగారంలో ఒక్కరోజులోనే రికార్డు స్థాయిలో 51,960 సీసాల ఫినాల్ను ఉత్పత్తి చేశారు.
ఈ ఆర్థిక సంవత్సరంలోని తొలి ఐదు నెలల్లో బీసీపీఎల్ రూ.9.6 కోట్ల లాభాన్ని ఆర్జించింది. ఈ నెల కూడా పూర్తయ్యేసరికి రూ. 14.6 కోట్లు ఆర్జించవచ్చని అంచనా వేస్తున్నారు. గత ఆర్థిక సంవత్సరం తొలి ఆరు నెలల్లో వచ్చిన లాభం రూ.5.6 కోట్లు. గత ఆర్థిక సంవత్సరం మొత్తంలో వచ్చిన లాభం రూ.14.4 కోట్లు.
గత ఆర్థిక సంవత్సరం తొలి ఆరు నెలల్లో లాభదాయకత 17 శాతంగా ఉండగా, ఈ ఆర్థిక సంవత్సరం ఆరు నెలల్లో అది 30 శాతానికి చేరింది. గత నాలుగేళ్లలో సంస్థ లాభదాయకత 4 నుంచి 30 శాతానికి పెరిగింది.
బెంగాల్ కెమికల్స్&ఫార్మాస్యూటికల్స్ లిమిటెడ్, మన దేశంలోనే తొలి ఔషధ సంస్థ. గృహ, ఔషధ, పారిశ్రామిక రంగాల అవసరాలకు తగినట్లు ఇది ఉత్పత్తులు చేస్తోంది.
ప్రధాన మంత్రి కార్యాలయం
ఏశియాన్ గేమ్స్2022 లో 50 మీటర్ ల రైఫిల్ 3పి ఈవెంట్ లో బంగారు పతకాన్ని పురుషుల జట్టుగెలిచినందుకు సంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో మెన్స్ 50 ఎమ్ రైఫిల్ 3 పి స్ టీమ్ ఈవెంట్ లో బంగారు పతకాన్ని శ్రీయుతులు స్వప్నిల్ కుసాలే, ఐశ్వరి ప్రతాప్ సింహ్ తోమర్ మరియు అఖిల్ శ్యోరాణ్ లతో కూడిన జట్టు గెలవడం తో పాటు ప్రపంచ రికార్డు ను సైతం నెలకొల్పినందుకు గాను వారికి అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో,
‘‘ఒక బ్రహ్మాండమైనటువంటి విజయం, ప్రతిష్టాత్మకమైన బంగారు పతకం తో పాటు ప్రపంచ రికార్డు కూడాను. ఏశియాన్ గేమ్స్ లో మెన్స్ 50 ఎమ్ రైఫిల్ 3 పి స్ టీమ్ ఈవెంట్ లో శ్రీయుతులు స్వప్నిల్ కుసాలే, ఐశ్వరి ప్రతాప్ సింహ్ తోమర్ మరియు అఖిల్ శ్యోరాణ్ లతో కూడిన జట్టు విజేత గా నిలచినందుకు గాను వారికి ఇవే అభినందన లు. వారు అసాధారణమైనటువంటి దృఢసంకల్పాన్ని మరియు టీమ్ వర్కు ను చాటారు.’’ అని పేర్కొన్నారు.
(
ఈశాన్య ప్రాంత అభివృద్ధి మంత్రిత్వ శాఖ
మేఘాలయంలో 5 భారీ జలవిద్యుత్ ప్రాజెక్టులు, 3 చిన్నతరహా జలవిద్యుత్ ప్రాజెక్టుల స్థాపన
గత ఐదేళ్ళలో మేఘాలయంలో ఒక భారీ జలవిద్యుత్ ప్రాజెక్టుకు సెంట్రల్ ఎలక్ట్రిసిటీ అథారిటీ  ఆమోదాన్ని తెలిపింది.
ఈశాన్యప్రాంత అభివృద్ధి మంత్రిత్వ శాఖకు అందించిన సమాచారం మేరకు, అటువంటి పని జరిగినట్టు నమోదుకాలేదు.
ఈ సమాచారాన్ని ఈశాన్యప్రాంత అభివృద్ధి శాఖ మంత్రి శ్రీ జి. కిషన్ రెడ్డి మంగళవారం లోక్సభలో లిఖితపూర్వక సమాధానం ద్వారా ఇచ్చారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
జంతు సంతానోత్పత్తి నియంత్రణ నియమాలు, 2023 ప్రకటించిన కేంద్ర ప్రభుత్వం
జంతువులపై క్రూరత్వ నిరోధక చట్టం-1960 కింద, 2023 మార్చి 10వ తేదీన జంతు సంతానోత్పత్తి నియంత్రణ నియమాలు, 2023ని కేంద్ర ప్రభుత్వం ప్రకటించింది. దీనికంటే ముందు, జంతు సంతానోత్పత్తి నియంత్రణ  నియమాలు, 2001ని రద్దు చేసింది. యానిమల్ వెల్ఫేర్ బోర్డ్ ఆఫ్ ఇండియా వర్సెస్ పీపుల్ ఫర్ ఎలిమినేషన్ ఆఫ్ స్ట్రే ట్రబుల్స్ కేసులో 2009లో సుప్రీంకోర్టు ప్రకటించిన మార్గదర్శకాలకు అనుగుణంగా కొత్త నియమాలను కేంద్ర ప్రభుత్వం రూపొందించింది. కుక్కల తరలింపును అనుమతించలేమని గౌరవనీయ సుప్రీంకోర్టు వివిధ ఉత్తర్వుల్లో ప్రత్యేకంగా పేర్కొంది.
ప్రస్తుతం ఉన్న నిబంధనల ప్రకారం, వీధి కుక్కలకు సంతాన నిరోధకత, రోగ నిరోధకత కోసం సంతానోత్పత్తి నియంత్రణ కార్యక్రమాలను సంబంధిత స్థానిక సంస్థలు/మున్సిపాలిటీలు/మున్సిపల్ కార్పొరేషన్లు, పంచాయతీలు నిర్వహించాలి. అలాగే, ఏబీసీ కార్యక్రమం నిర్వహిణలో క్రూరత్వం చూపకూడదు. ఈ నిబంధనలను సమర్థవంతంగా అమలు చేయడం ద్వారా జంతు సంతానోత్పత్తి నియంత్రణ కార్యక్రమాన్ని స్థానిక సంస్థల ద్వారా నిర్వహించవచ్చు. వీధి కుక్కల సంఖ్యను తగ్గించడంలో, జంతు సంక్షేమ సమస్యలను పరిష్కరించడంలో ఇది సాయపడుతుంది.
ఏబీసీ, రేబీస్ నిరోధక కార్యక్రమాలను కలిపి మున్సిపల్ కార్పొరేషన్లు అమలు చేయాలి. ఒక ప్రాంతంలోని కుక్కలను వేరొక ప్రాంతానికి తరలించాల్సిన అవసరం లేకుండా, మనుషులు-వీధి శునకాల సంఘర్షణను ఎలా పరిష్కరించవచ్చో కూడా ఈ నియమాలు పేర్కొంటాయి.
ఏబీసీ కార్యక్రమం కోసం ఏడబ్ల్యూబీఐ గుర్తింపు పొందిన సంస్థ ద్వారా జంతు సంతానోత్పత్తి నియంత్రణ కార్యక్రమాన్ని నిర్వహించడం ఈ నియమాల్లో ఒకటి. అటువంటి సంస్థల జాబితా బోర్డ్ వెబ్సైట్లో అందుబాటులో ఉంటుంది. దీనిని ఎప్పటికప్పుడు నవీకరిస్తారు. కేంద్ర ప్రభుత్వం ఇప్పటికే అన్ని రాష్ట్రాల ముఖ్య కార్యదర్శులు, పశుసంవర్ధక శాఖ, పట్టణాభివృద్ధి శాఖ ప్రధాన కార్యదర్శులకు లేఖలు పంపింది. ప్రభుత్వం పేర్కొన్న నియమాలను స్ఫూర్తితో అమలు చేయాలని స్థానిక సంస్థలకు సూచించింది. ఏబీసీ కార్యక్రమం కోసం ఏడబ్ల్యూబీఐ గుర్తింపు పొందని సంస్థను అనుమతించకూడదని లేఖలో వెల్లడించింది.
చట్ట, న్యాయ మంత్రిత్వ శాఖ
భారతదేశం, మొరాకో ల మధ్య సహకార అవగాహన ఒప్పందాన్ని ఆమోదించిన మంత్రివర్గం
భారతదేశం, మొరాకో దేశాల న్యాయవ్యవస్థ ల మధ్య పరస్పర సహకారాన్ని అభివృద్ధి చేయడం, ప్రోత్సహించడం మరియు బలోపేతం చేసే అవగాహన పూర్వక ఒప్పందాన్ని  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది.
ప్రభావం:
భారతదేశం, మొరాకో దేశాల మధ్య న్యాయ మరియు ఇతర న్యాయ రంగాల లో సహకారాన్నిఈ ఆమోదం ప్రోత్సహిస్తుంది. అ౦తే కాకు౦డా, మౌలిక సదుపాయాలు మరియు సమాచార సాంకేతిక పరిజ్ఞానం లో జ్ఞాన మార్పిడి ని కూడా అనుమతిస్తుంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
హర్యానా రాష్ట్ర పాఠశాల ప్రధానోపన్యాసకులకు పరీక్షా పె చర్చ- మిషన్ లైఫ్ సమావేశాన్ని నిర్వహించిన నేషనల్ మ్యూజియం ఆఫ్ నేచురల్ హిస్టరీ
మిషన్లైఫ్పై 2642 విద్యార్ధులు, సాధారణ ప్రజలకు అవగాహన కల్పించిన సవాయ్ మాధోపూర్కు చెందిన రీజినల్ మ్యూజియం ఆఫ్ నేచురల్ హిస్టరీ
మిషన్ లైఫ్కు అనుగుణంగా  పర్యావరణ, అటవీ, పర్యావరణ మార్పు మంత్రిత్వ శాఖ ఆధీనంలోని నేషనల్ మ్యూజియం ఆఫ్ నేచురల్ హిస్టరీ హర్యానా రాష్ట్ర పాఠశాల ప్రధాన్యోపాసకులకు ఆన్లైన్ ఇంటరాక్టివ్ సెషన్ను  నిర్వహించింది.ఈ కార్యక్రమానికి 55 మంది ప్రధానోపస్యాకులు హాజరయ్యారు. విద్యార్ధులు పరీక్షల ఒత్తిడిని తట్టుకునేందుకు ప్రధానోపస్యాకులు తోడ్పడాలని డి.ఇ.ఒ శ్రీమతి ఇందూ బోకెన్ పాఠశాల ప్రధానోపస్యాకులను ఉద్దేశించి ప్రసంగిస్తూ కోరారు.
నేషనల్ మ్యూజియం ఆఫ్ నేచురల్ హిస్టరీ  పశ్చిమ ప్రాంతీయ కేంద్రమైన రాజస్థాన్లోని సవాయ్ మాధోపూర్కు చెందిన రాజీవ్ గాంధీ రీజినల్ మ్యూజియం ఆఫ్ నాచురల్ హస్టరీ  మిషన్ లైఫ్ అవగాహనా కార్యక్రమాలను నిర్వహించింది. ఈ హరితోపన్యాసంలో భాగంగా, గ్రీన్ ప్లెడ్జ్ , రంగోలీ, # సేవ్ ఎనర్జీ , # మిషన్ లైఫ్ పై సినిమా ప్రదర్శనలను 13 జనవరి 2023న నిర్వహించింది. ఈ కార్యక్రమాలలో 2,643 మందికి పైగా విద్యార్ధులు, ఉపాధ్యాయులు, సాధారణ సందర్శకులు చురుకుగా పాల్గొన్నారు.
సవాయ్ మాధోపూర్లోని ఆర్జిఆర్ఎంఎన్హెచ్ మిషన్ లైఫ్ అవగాహనా కార్యక్రమాల నిర్వహణ
ప్రధాన మంత్రి కార్యాలయం
హిమాచల్ ప్రదేశ్ లోని కిన్నౌర్ లో ఓ ప్రమాదం లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
పిఎమ్ఎన్ఆర్ఎఫ్ నుంచి పరిహారాన్ని ప్రకటించారు
హిమాచల్ ప్రదేశ్ లోని కిన్నౌర్ లో ఓ ప్రమాదం లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రాణాలను కోల్పోయిన వారి దగ్గరి సంబంధికుల కు 2 లక్షల రూపాయల చొప్పున, గాయపడిన వారికి 50,000 రూపాయల వంతున పరిహారాన్ని ఇవ్వడం జరుగుతుందని కూడా ప్రధాన మంత్రి ప్రకటించారు.
పిఎమ్ ఒ తరఫున వరుస ట్వీట్ లలో ప్రధాన మంత్రి ఈ కింది విధం గా పేర్కొన్నారు:
‘‘ హిమాచల్ ప్రదేశ్ లోని కిన్నౌర్ లో కొండచరియలు విరిగిపడ్డ కారణం గా జరిగిన ప్రమాదం అత్యంత దు:ఖదాయకం గా ఉంది. ఈ ప్రమాదం లో ప్రాణాల ను కోల్పోయిన వారి దగ్గరి సంబంధికుల కు ఇదే నా ప్రగాఢ సంతాపం. దుర్ఘటన లో గాయపడ్డ వారికి చికిత్స ను అందించేందుకు అన్ని ఏర్పాటుల ను చేయడం జరుగుతోంది. వారు త్వరగా కోలుకోవాలి అని నేను కోరుకొంటున్నాను: PM @narendramodi
హిమాచల్ ప్రదేశ్ లోని కిన్నౌర్ లో సంభవించిన ఓ ప్రమాదం లో ప్రాణాల ను కోల్పోయిన వారికి ఒక్కొక్కరి కి 2 లక్షల రూపాయల వంతున పిఎమ్ఎన్ఆర్ఎఫ్ నుంచి పరిహారం గా వారి దగ్గరి సంబంధికుల కు ఇవ్వడం జరుగుతుంది. గాయపడ్డ వారికి 50,000 రూపాయల వంతు న ఇవ్వడం జరుగుతుంది: PM @narendramodi ’’
ప్రధాన మంత్రి కార్యాలయం
రైతు సోదరీమణులు మరియు రైతు సోదరుల సంక్షేమం కోసం మేం శాయశక్తుల కృషిచేస్తాం: ప్రధాన మంత్రి
ప్రభుత్వ విధానాల కారణం గా చక్కెర పరిశ్రమ లో స్వయం సమృద్ధి నెలకొనడం పట్ల ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు.
వ్యవసాయం మరియు రైతుల సంక్షేమం శాఖ కేంద్ర మంత్రి శ్రీ నరేంద్ర సింహ్ తోమర్ ట్వీట్ కు ప్రధాన మంత్రి ప్రతిస్పందిస్తూ ఒక ట్వీట్ లో -
‘‘రైతు సోదరీమణులు మరియు రైతు సోదరుల జీవనం లో ఆనందాల తాలూకు తీయదనం ఇదే విధం గా పొంగిపొర్లుతూ ఉండుగాక, ఇదే నేను కోరుకొంటున్నది. వారి యొక్క సంక్షేమం కోసం మేం శక్తివంచన లేకుండా పాటుపడుతూ ఉంటాం.’’ అని పేర్కొన్నారు.
ప్రధాన మంత్రి కార్యాలయం
బైశాఖి పర్వదినం సందర్భంగా ప్రజలకు ప్రధానమంత్రి శుభాకాంక్షలు
పవిత్ర బైశాఖి పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“బైశాభి పర్వదినం నేపథ్యంలో మీకందరికీ నా శుభాకాంక్షలు. ఈ పండుగ వేళ సమాజంలో సౌభ్రాత్రం మరింత బలోపేతం కావాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
భారతదేశం- శ్రీ లంక వర్చువల్ ద్వైపాక్షిక శిఖర సమ్మేళనం లో ప్రధాన మంత్రి ప్రారంభోపన్యాసం
శ్రేష్ఠులు ప్రధాని శ్రీ మహిందా రాజపక్ష,
నమస్కారం.
ఆయుబోవాన్,
వణక్కమ్
ఎక్స్ లెన్సి,
ఈ వర్చువల్ శిఖర సమ్మేళనానికి మీకు ఇదే సాదర స్వాగతం. ఎప్పటి మాదిరిగానే, మీరు మీ ప్రథమ ఆధికారిక సందర్శన కు భారతదేశానికి విచ్చేస్తే మీకు స్వాగతం పలికేందుకు మేమెంతో సంతోషిస్తాం. ప్రస్తుత పరిస్థితిని బట్టి చూస్తే, మనం ఇలా వర్చువల్ శిఖర సమ్మేళనాన్ని నిర్వహించుకొంటున్నందుకు నాకు ఆనందంగా ఉంది. ఈ శిఖర సమ్మేళనం లో పాలుపంచుకోవలసిందిగా నేను మిమ్మల్ని ఆహ్వానించినంతనే అందుకు మీరు మీ ఆమోదాన్ని తెలియజేసినందుకు మీకు ఇవే నా ధన్యవాదాలు.
ప్రధాని పదవీబాధ్యతల్ని స్వీకరించిన మిమ్మల్ని నేను అభినందిస్తున్నాను. పార్లమెంటరీ ఎన్నికల్లో ఎస్ఎల్ పిపి చాలా పెద్ద విజయాన్ని సాధించినందుకు మీకు మరోసారి నేను అభినందనలు తెలియజేస్తున్నాను. మీ నాయకత్వం పట్ల ప్రజల్లో ఉన్న విశ్వాసాన్ని ఈ చరిత్రాత్మకమైన విజయం తెలియజేస్తోంది. భారతదేశానికి, శ్రీ లంక కు మధ్య అనేక రంగాల్లో ఉన్న సంబంధాలు వేల సంవత్సరాల నాటివి. మేము అనుసరిస్తున్న నైబర్ హుడ్ ఫస్ట్ విధానం, నా ప్రభుత్వం పాటిస్తున్న ఎస్ఎజిఎఆర్ సిద్ధాంతం లలో భాగంగా, శ్రీ లంక తో సంబంధాలకు మేము పెద్ద పీట వేస్తున్నాము. బిఐఎమ్ఎస్ టిఇసి, ఐఒఆర్ఎ, ఎస్ఎఎఆర్ సి వేదికల్లో కూడా భారతదేశం, శ్రీ లంక సన్నిహితంగా సహకరించుకొంటున్నాయి.
మీ పార్టీ ఇటీవల విజయాన్ని సాధించిన తరువాత, భారతదేశం- శ్రీలంక సంబంధాల్లో ఒక కొత్త చరిత్రాత్మక అధ్యాయాన్ని జోడించే గొప్ప అవకాశం లభించింది. రెండు దేశాల ప్రజలు కొత్త ఆశలతో, కొత్త ఉత్సాహం తో మన వైపు చూస్తున్నారు. మీరు అందుకొన్న ఘనమైన ప్రజాతీర్పు తో పాటు మీ విధానాలకు పార్లమెంట్ నుంచి లభించిన బలమైన మద్దతు ద్వైపాక్షిక సహకారానికి సంబంధించిన అన్ని రంగాల్లో పురోగతి కోసం కృషి చేయడానికి మనకు సహాయపడతాయని నేను నమ్ముతున్నాను.
ఇక, ప్రధాని శ్రీ రాజపక్ష గారిని వారి ప్రారంభోపన్యాసాన్ని ఇవ్వవలసింది గా నేను కోరుతున్నాను.
అస్వీకరణ: ఇది స్థూల అనువాదం. మూల ప్రసంగం హిందీ భాష లో ఉంది.
రక్షణ మంత్రిత్వ శాఖ
భారత్-ఈజిప్ట్ ఉమ్మడి శిక్షణ విన్యాసాలు 'సైక్లోన్ ఎడిషన్-I' రాజస్థాన్లో ప్రారంభం
భారత సైన్యం-ఈజిప్టు సైన్యానికి చెందిన ప్రత్యేక దళాల మొట్టమొదటి ఉమ్మడి విన్యాసాలు రాజస్థాన్లోని జైసల్మేర్లో "ఎక్సర్సైజ్ సైక్లోన్-I" పేరుతో 14 జనవరి 2023 నుంచి కొనసాగుతున్నాయి. రెండు దేశాల మధ్య రక్షణ సహకారాన్ని పెంపొందించడంతో పాటు, తీవ్రవాద అణచివేత, నిఘా, దాడులు, ఇతర ప్రత్యేక కార్యకలాపాలను చేపట్టేటప్పుడు ఎడారి ప్రాంతాల్లో ప్రత్యేక దళాల నైపుణ్యాలను, సహకారాన్ని పంచుకోవడం ఈ విన్యాసాల ఉద్దేశం.
రెండు దేశాల ప్రత్యేక బలగాలను ఒకే వేదికపైకి తీసుకువచ్చే మొదటి దశ ఈ "సైక్లోన్ - I" విన్యాసాలు. రాజస్థాన్ ఎడారుల్లో 14 రోజుల పాటు సాగనున్న ఈ కసరత్తులో ఆయుధాలను ఉపయోగించడం, యుద్ధ పోరాటాలు, నిఘా & లక్ష్యాన్ని గుర్తించడం, ఆయుధాలు, పరికరాలు, ఆవిష్కరణలు, వ్యూహాలు, పద్ధతులు, విధానాల సమాచారాన్ని పరస్పరం పంచుకోవడం వంటి ప్రత్యేక దళాల నైపుణ్యాలను పెంచే విన్యాసాల్లో రెండు బృందాలు పాల్గొంటాయి. ఈ విన్యాసాల్లో పాల్గొనే సైనికులు ఆయుధ సహిత యుద్ధ పోటారాల్లో ప్రత్యేక దళాళ ఆపరేషన్ల కోసం ఉమ్మడి ప్రణాళికలు రచించి, అమలు పరుస్తారు. గన్స్తో దూరం నుంచే లక్ష్యాలను ఛేదించడం సహా తీవ్రవాద శిబిరాలు/స్థావరాల మీద మెరుపుదారులు చేస్తారు.
రెండు సైన్యాల సంస్కృతి, నైతికత అర్ధం చేసుకునే అవకాశాన్ని ఈ ఉమ్మడి విన్యాసాలు అందిస్తాయి. తద్వారా, భారత్-ఈజిప్టు మధ్య దౌత్య సంబంధాలను మరింత బలోపేతం చేసేలా సైనిక సహకారం & పరస్పర సమాచార మార్పిడిని ప్రోత్సహిస్తాయి.
విద్యుత్తు మంత్రిత్వ శాఖ
మౌలిక సదుపాయాల ప్రాజెక్టుల కోసం వచ్చే మూడేళ్లలో ఉమ్మడిగా రూ.55,000 కోట్ల రుణాలు ఇవ్వడానికి ఎంవోయూ కుదుర్చుకున్న ఆర్ఈసీ, పీఎన్బీ
విద్యుత్, మౌలిక సదుపాయాలు & లాజిస్టిక్స్ రంగానికి నిధులు సమకూర్చే అవకాశాలను సంయుక్తంగా అన్వేషించడానికి ఒక కన్సార్టియంగా ఏర్పడేందుకు పంజాబ్ నేషనల్ బ్యాంక్తో  ఆర్ఈసీ లిమిటెడ్ ఒక అవగాహన ఒప్పందాన్ని కుదుర్చుకుంది. ఈ రెండు సంస్థలు కలిసి, మౌలిక సదుపాయాల ప్రాజెక్టుల కోసం వచ్చే మూడేళ్లలో ఉమ్మడిగా రూ.55,000 కోట్ల రుణాలు ఇవ్వడానికి ఈ ఒప్పందం కుదిరింది.
ఆర్ఈసీ కార్యనిర్వాహక డైరెక్టర్  శ్రీ టి.ఎస్.సి. బోస్, పీఎన్బీ సీజీఎం  శ్రీ రాజీవ ఈ రోజు గురుగావ్లో ఎంఓయూపై సంతకం చేశారు. ఆర్ఈసీ డైరెక్టర్  శ్రీ అజోయ్ చౌదరి, ఆర్ఈసీ డైరెక్టర్  శ్రీ వి.కె. సింగ్, ఆర్ఈసీ & పీఎన్బీ సీనియర్ అధికారులు ఈ కార్యక్రమంలో పాల్గొన్నారు.
ఆర్ఈసీ లిమిటెడ్ అనేది ఒక మహారత్న కంపెనీ. కేంద్ర విద్యుత్ మంత్రిత్వ శాఖ ఆధ్వర్యంలో పని చేస్తున్న కేంద్ర ప్రభుత్వ రంగ సంస్థ. దీనిని 1969లో స్థాపించారు. విద్యుత్ ఉత్పత్తి, ప్రసారం, పంపిణీ, పునరుత్పాదక శక్తి, ఎలక్ట్రిక్ వాహనాలు, బ్యాటరీలు, హరిత హైడ్రోజన్ వంటి కొత్త సాంకేతికతల ప్రాజెక్టులకు దీర్ఘకాలిక రుణాలు, ఇతర ఆర్థిక ఉత్పత్తులను అందిస్తుంది. ఇటీవల, రహదారులు & ఎక్స్ప్రెస్వేలు, మెట్రో రైలు, విమానాశ్రయాలు, ఐటీ కమ్యూనికేషన్, సామాజిక & వాణిజ్య మౌలిక సదుపాయాలు , పోర్టులు & ఎలక్ట్రో-మెకానికల్  పనులతో కూడిన విద్యుత్యేతర మౌలిక సదుపాయాల విభాగంలోకి కూడా ఆర్ఈసీ విస్తరించింది. ఆర్ఈసీ రుణ పుస్తకం విలువ రూ. 4,54,393 కోట్లకు పైగా ఉంది.
పంజాబ్ నేషనల్ బ్యాంక్ ఒక ప్రభుత్వ సెక్టార్ బ్యాంక్. దేశవ్యాప్తంగా బ్యాంకింగ్ వ్యాపారంలో పాలుపంచుకుంటోంది, అవస్థాపన ప్రాజెక్టులకు నిధులు అందిస్తుంది. మన దేశంలోని అతి పెద్ద ప్రభుత్వ రంగ బ్యాంకులలో ఇది ఒకటి. ప్రపంచ దేశాల్లోనూ పీఎన్బీ శాఖలు పని చేస్తున్నాయి. 1894లో ప్రారంభమైన పీఎన్బీ, రూ. 22,14,741 కోట్ల ప్రపంచ స్థూల వ్యాపారం చేస్తోంది.